- PRIJEDLOG

Na temelju članka 15. i 16. Odluke o uređenju prometa na području Općine Dobrinj („Službene novine Primorsko-goranske županije“ broj 23/06, 32/07, 42/09, 20/13, 15/14, 20/14, 18/18 i 20/19 i „Službene novine Općine Dobrinj“ broj 2/23) i članka 30. Statuta Općine Dobrinj („Službene novine Općine Dobrinj“ broj 8/22) Općinsko vijeće Općine Dobrinj, na \_\_\_\_\_ sjednici održanoj dana \_\_\_\_\_\_\_\_ godine, donosi

O D L U K U

o izmjenama i dopunama Odluke o određivanju javnih parkirališta s naplatom

Članak 1.

U Odluci o određivanju javnih parkirališta s naplatom („Službene novine Općine Dobrinj“ broj 5/22 i 4/23, u daljnjem tekstu: Odluka) mijenja se članak 2. stavak 1. na način da se pod L2-parkiralište u Solinama dodaje alineja 2. koja glasi: „- parkirališna površina u ulici Soline od kbr. 23C do kbr. 29/4.“

Članak 2.

Mijenja se članak 3. stavak 2. Odluke koji sada glasi:

„Razdoblje naplate parkinga na javnim parkiralištima određuje se od 1. lipnja do 30. rujna, svakog dana od 9,00 sati do 22,00 sata.“

Članak 3.

Ostale odredbe Odluke ostaju nepromijenjene.

Članak 4.

Ova Odluka stupa na snagu osmoga dana od dana objave u „Službenim novinama Općine Dobrinj“.

KLASA:

URBROJ:

Dobrinj,

OPĆINSKO VIJEĆE OPĆINE DOBRINJ

Predsjednik Općinskog vijeća

Dino Turčić

OBRAZLOŽENJE

Sukladno članku 15. stavku 2. Odluke o uređenju prometa na području Općine Dobrinj („Službene novine Primorsko-goranske županije“ broj 23/06, 32/07, 42/09, 20/13, 15/14, 20/14, 18/18 i 20/19 i „Službene novine Općine Dobrinj“ broj 2/23) Općinsko vijeće Općine Dobrinj određuje javno parkiralište na kojem se obavlja naplata. Odlukom o određivanju javnih parkirališta s naplatom („Službene novine Općine Dobrinj“ broj 5/22 i 4/23) utvrđena su javna parkirališta s naplatom u naseljima Čižići, Soline, Klimno i Šilo. Ovim prijedlogom Odluke o izmjenama i dopunama Odluke o određivanju javnih parkirališta s naplatom predlaže se dopuniti članak 2. stavak 1. Odluke novom parkirališnom površinom u Solinama s oznakom lokacije: - parkirališna površina u ulici Soline od kbr. 23C do kbr. 29/4.

Nadalje, prema članku 16. stavku 2. Odluke o uređenju prometa na području Općine Dobrinj Općinsko vijeće utvrđuje režim ograničenog i neograničenog trajanja parkinga po vlastitoj inicijativi ili po prijedlogu fizičke osobe/pravne osobe koja obavlja naplatu parkiranja. Temeljem prijedloga pravne osobe koja obavlja naplatu parkiranja predlaže se izmjena režima ograničenog trajanja parkinga na način da se razdoblje naplate parkinga na javnim parkiralištima odredi od 1. lipnja do 30. rujna, svakog dana od 9,00 sati do 22,00 sata, umjesto dosadašnjeg režima trajanja parkinga od 1. lipnja do 15. rujna, svakog dana od 9,00 do 21,00 sati.